
Költözünk! 


Kinőttük mackóbarlangunkat, ezért máshová 
költözünk. Leveleiteket a jövőben így címez- 


zétek: 
DÖRMÖGŐ DÖMÖTÖR 
SZERKESZTŐSÉGE 
BUDAPEST 
Pf. 112 
Decemberi számunkban szó volt a jeges- 1502 
medvéről (Állatkerti séták). Akkor megkér- 
deztük, kitaláljátok-e, miért szőrös a jeges- Akik látogatóba jönnek, a következő címet 
medve talpa. A helyes válasz a következő: keressék: Budapest, XI., Orlay u. 4. 


A jegesmedve talpán a szőr arra való, hogy 
gátolja az állat csúszását a jégen. A jól tapa- 
dó, szőrös talp biztosabbá teszi a medve moz- 
gását. 


Örömmel látom, hogy jól ismeritek otthon 
a dolgok helyét. Ügyesen segítettetek Ber- 
cinek és Marcinak rendet teremteni a ven- 
dégek távozása után. Novemberi rejtvé- 
nyünk szerencsés nyertesei a következők: 

Aleva Krisztián, Szuhakálló — Andrási 
Attila, Debrecen — Barta Boglárka, Balaton- 
füred — Barta Kitti, Novaj — Bényi László, 
Szeged — Bíró László, Nyíradony — Czi- 
nege Kati, Gyál — Fertői Terézia, Sopron 
— Garamvölgyi Petra, Aszód — Gál Ildikó, 
Schreiter Ida, Veres Tamás, Budapest — 


Tudjátok hol van az Orlay ui 


Halenár István, Székesfehérvár — Ivanova 
Enikő, Bonyhád — Magda Tünde, Tiszaföld- 
vár — Molnár Artúr, Eszeny — Mustos Szil- 
via és Beáta, Kaposvár — Nagy Gellai Ká- 
roly és Szilvia, Dunaföldvár — Nagy László, 
Hencida — Oláh Ibolya, Nagyiván — Pál- 
falvi Nagy Ádám, Szabó Barbara, Szekszárd 
— Szilárd Annamária, Vecsés — Titkos 
Alexandra, Miskolc — Tonkó Gergely, Má- 
gocs — Varró Veronika, Kisújszállás — Zér- 
czi Ildikó, Tószeg — Napközi Otthonos Óvo- 
da, Bodrogolaszi. 


szt ron vidáman lubickoltatok? Olyan, mint 
egy óriási tükör; jégpáncél fedi. 


Figyeljétek meg, milyen nagy varázi égése 
fagy! Csodálatos virágmintákat varázsol az 
ablakokra, jávai sáb díszíti a házakor 


rajzolom: SZG 


nik a hedret ha a tenyeredbe z z 


a es. 
WEÖRES SÁNDOR: 


Tél 


Hó a mező takarója, 

hűvös a nap, fogy a láng. 
Délen a fecske, a gólya 
gondol-e ránk? 

Nincs dal az ég hidegében, 

károg a varjúsereg. 
Mégis szán fut a jégen, 
gjerékekő ezkés 


MEGSÚGOM, hogy 

a következő számunkban 
megismerhetsz 

egy izgalmas 

téli játékot. 


MADÁR ESZTER rajzai 


GOBBI HILDA MESÉL 


Bizonyára ismerős az arca, a hangja a televízióból, a 
rádióból vagy valamelyik színpadról. Sokszor játszott, 
mesélt gyerekeknek, akik mindig szívesen fogadták. 
Most ezt a mesét küldi neked; hallgasd vagy olvasd 
úgy, mintha az ő hangján szólna. 


RT / o 9 
GAZDAG ERZSI: 


Hol volt, hol nem volt, volt a világon, egy falusi 
kis kamrában, szegen lógó hímes munka, egy 
varrottas kis tarisznya. Nyáron vígan forgoló- 
dott, hajnalban kelt, morgolódott, de ugrott, 
ha jött a gazda. S tellett-tellett a tarisznya 
szalonnával, friss cipóval. Megtelt biz az min- 
den jóval! Együtt mentek a mezőre, együtt a 
rétre, legelőre. S míg a gazda falatozott, a ta- 
risznya álmodozott: világjáró utazásról, nem 
kisebbről, nem is másról. 

Azért álom: vége legyen; ott lóg árván, fenn 
a szegen. Télidő van, nincsen munka, aludni 
küldték a sutba. 

De szemére nem jön álom, sóhajtozik : 

— Jobb volna nyáron az illatos, víg mező- 
ben, selyemfüvű heverőben! 

Hát amint így sóhajtozik, magát marva 
búslakodik, megszólal egy kis egérke: 


ELI Hi 


— Mi bajod, te szegényke? 

— Nagy a bajom, egér pajtás, árva vagyok, 
mint a hajtás. Itt kuksolok a kamrában, ebben 
a nagy árvaságban. Csak ez a szeg, ez van vé- 
lem, ez is örök ellenségem: rabtartóként őriz 
engem, nem enged világgá mennem. 

— Ó, ne búsulj, kis tarisznya, fordulj hoz- 
zám bátran, bízva! Nincs barátod? Válassz en- 
gem, éppen ehhez volna kedvem: nálad lakni, 
veled lenni, világgá is veled menni! 

Megörült a kis tarisznya — az egérben bíz- 
ván bízva —, így kiáltott : 

— Légy vendégem, árvaságom oszd meg 
vélem! 

Kis egérke kúszik-mászik, tarisznyában leta- 
nyázik.  Sürgölődik-forgolódik, sóhajtozik, 
morgolódik: 

— Jó kis lakás, puha lakás, bizony jobb, mint 


akármi más! Csak azt mondd meg, kis tarisz- 
nya : hova lett a füstölt sonka, vagy ha az nincs, 
a szalonna? Mert anélkül, bármi legyek, nem 
tarisznya a tarisznya! Hova dugtad, hova zár- 
tad, tán csak nem tőlem sajnáltad? 

— Nem is bánom, nem is zárom, elfogyott 
még a múlt nyáron. Nem szégyellem szegény- 
ségem, barátom vagy, oszd meg vélem! 

— Még mit nem?! A szegénységed? Amid 
nincs, osszam meg véled? Csuda tréfa, mond- 
hatom! Tréfáddal majd jóllakom! — szólt az 
egér morcosan, s cincogni kezd cinkosan: — 
Cini-cini, cini-cin, mégis jobb lesz odakinn! 
De lásd meg, hogy veled érzek, bánatodban 
veled érzek: még mielőtt elmegyek, megtré- 
fálom a szeget. 

S azzal fogja, nekilát, köszörülni a fogát. 
Nyisz-nyisz — rágja-vágja, tépi, a tarisznyát 
nem kíméli, kettévágja kengyelét. 


— A szabadság a tiéd! — mondja gúnyos 
kis kacajjal. S míg zuhan a kis tarisznya, így 
szól hozzá cincorogva: — Cini-cini, cini-cin. 
Bizony csak jobb idekinn! — S ezzel uccu, 


vesd el magad, egérlyukba beleszalad! 

Szegény, esett kis tarisznya, most lett árva 
igazán! Ott feküdt lent, a sarokban, egy félig 
dőlt piszkafán. Sírna, de már könnye sincs, 
várja, nyíljék a kilincs. Telt az idő, múlt azidő, 
napra éj jött, éjre nap. 

Egyszer csak egy madárka szól: éppen az ab- 
lak alatt. Szava ennyi: 

— Nyitni kék! Nyitni kék, mert kék az ég! 
— Alig zengi el szavát, a szép tavasz him- 
nuszát, csattan a zár, a kilincs, oldódik a rab- 
bilincs: jő a gazda, nyúl a szegre — tarisznyá- 
nak hült helye. 

— Ejnye — így szól —, hová tettem? Tán 
csak el nem veszítettem ? 

Halkan szól a kis tarisznya: 

— Édes gazdám, itt vagyok! Reád várok 
egész télen, csak terólad álmodok. 

Szól a gazda: 


fd 


itni kék! Nyitni 
k, mert kék az ég! 

STUIBER ZSUZSA rajzai 


SZŰCS IMRE 


fehéren jön meg a tél 


Gyönyörű lesz majd a rét, 
fehér szirmú margarét , 
hahó, hahó, hahó! 

Ha éjszaka megered 

s erdőt, mezőt betemet, 

a hó, a hó, a hó! 
Kinyitom az ablakom, 
csengők szavát hallgatom, 
hahó, hahó, hahó! 
Fehéren jön meg a tél, 

de varjaktól feketéll 

a hó, a hó, a hó! 


ÉREZ 


SZÉKELY DEZSŐ 


Tűlevélen csillag 


Tülevélen csillag reszket 
a fa jégszakállt növesztett. 
Hótól roskad fönn a szikla, 
nevét a tél odaírta; 

írta dérrel zúzmarával, 
így tudatja a világgal: 
messzi útról megérkezett. 
Összehordott hetet-havat 

s hóembert is: hetvenhetet! 


. Jó keményre 


BARKI ALUS MAKIA 
Hógolyó 


Így forgatom 
Úgy forgatom 
A kezemben 
Összenyomom 


Meg is gyúrom 
A hóembert 


N emsokára te is megkaphatod a kisdobosok kék nyakkendőjét. Tanuld meg és tartsd be 
a kisdobosélet törvényét! 

Egészítsd ki ezeket a mondatokat, amelyeknek hiányzó részeit a 9. oldal szélén találod! 
Vágd le valamennyit, és ragaszd őket a helyükre! Minden mondat fejezzen ki egyet a kis- 
dobosok hat pontja közül! Figyeld meg a képeket is, segítségedre lesznek! 


A kisdobos 


hűséges gyermeke aj 
szereti és tiszteli 
szorgalmasan 


igazat mond és 


és óvja egészségét. 

A kisdobosok versenyt futot- e 
tak. A verseny eredményét le- Tés 
olvashatod a dobogóról. 
Másképp is alakulhatott volna 
az eredmény! Rajzold le a gye- 
rekeket más sorrendben (más 
helyezéssel)! Rajzodat küldd el 
Dörmögőnek! 


S.T.K. 

észlet FEHÉR KLÁRA: TT Pi 7 
Részlet FEHÉR KLÁRA Jele királyságom című kötetéből 


Ha megnövök, hétfőn kőműves leszek, és építek 
egy nagy házat. Keddenasztalos leszek, és gyalu- 
tok a szobákba sok szép bútort. Kedden gáz- 
szerelőleszek, ésmegcsináloma gázkonvektort, 
és a gáztűzhelyt, gázsütővel. Szerdán lisztes- 
molnár leszek, és őrölök sok-sok lisztet. Csü- 
törtökön kertész leszek, és ültetek rengeteg 


szilvafát. Pénteken szakács leszek, és a lisztből 
és a szilvából a gáztűzhelyen megfőzöm a szil- 
vás gombócot. Szombaton doktor bácsi leszek, 
mert a sok szilvás gombóctól biztosan elron- 
tottam a gyomromat. 

És ha már úgyis doktor bácsi leszek, akkor 
vasárnap meggyógyítom a te lábadat is. 


SOMORJAI ÉVA rajza 


Ezt mondta Péter a nagymamájának. Te milyen foglalkozásokat ismersz? Bizonyára hallottad 
már, hogy mivel foglalkoznak a szüleid. Talán el is vitt a munkahelyére anyukád vagy apukád. 

Vegyél egy darab papírt, hajtsd félbe, és rajzold az egyik felére édesanyádat, a másikra édesapádat 
munka közben! Ha a valóságban még nem láttad őket a munkahelyükön, rajzold le őket úgy, ahogyan 


elképzeled! 


Ha csak egyikük munkáját ismered vagy csak arról hallottál, akkor az egész lapot ez az egy rajz 


foglalja el. 


Küldd el rajzodat Dörmögőnek, aki örömmel várja! 


(10 Tés 


Ég óvodában jár- 
tam nemrég, ahol jó- 
kedvű és bátor gye- 
rekekkel  találkoz- 
tam. Az óvó néni 
megkérdezte tőlük: 

— Ki tudna ügye- 
sen elmondani egy mesét, vagy elénekelni egy 
dalt Dörmi Apónak? 

—ÉNn, én, én! — hangzott mindenfelől — Óvó 
néni kérem, majd én! 

Próbáld ki te is, milyen ügyes vagy! Új soro- 
zatunkban találós kérdés, ügyességi feladat, 
rajziskola és sok más érdekesség vár rád. Ha 
van kedved, játssz velünk és válaszolj! Címünk: 


Ieáker télen gyakran látok hóembereket a 
házak előtt. Néha már egy kicsit unalmasak is, 
mert egyformák. Berci és Marci tanakodtak: 
tudnának-e valami érdekesebbet gyúrni a hó- 
ból? Végülis egy hókirályt készítettek. 


Dörmögő Dömötör Szerkesztősége 
Budapest, Pf. 112, 
1502 


ak 
SITKEI BÉLA: 


Mi ez? 


Északi szél csikorgatja, 
Nap sugara cirógatja, 

réz a szárnya, lába vas — 
bögyös, nyakas, tarajas. 


Tetszik? Ha te ennél is érdekesebbet tudsz, Perdül nappal, fordul éjjel, 
rajzolj róla képet és küldd el nekem! Kíváncsi őrhelyéről szertekémlel, 
vagyok, ki formálja közületek hóból a legér- hét határ a birtoka, 
dekesebb alakot. toronycsúcs az otthona. 


-H1 0 


A három madár közül az egyi- 
ket nem láthatod nálunk télen. 
Vajon miért? Melyik az? 


Színezd ki ezt a képet a meg- 
adott színek szerint. Valamit 
elrejtettem aképben. Megtalál- 
tad? Mi az? Írd meg! 


Viki karikát szeretett volna raj- 
zolni, de nem sikerült; a vonal 
két vége nem találkozott össze. 
Ne búsulj, Viki! Varázsolunk be- ij 


lőle valamit. Például egy csigaházat. Kibújjon belőle a csiga? Énekelj neki ! Itt van, már ki is bújt! j 
Most én rajzolok egy vonalat, sé 
Viki varázsol: all 
(TIMLER VIKTOR 3 éves kisfiú rajza.) (/ CÉ 


Ezt a vonalat pedig neked rajzoltam. Egészítsd ki! Kíváncsian várom, mi lesz belőle! 

ZÉÉ 

Melléklet 


S 


Melléklet 


Sokáig tart-e még a tél? 


Az idős emberek megfigyelték, hogy a télvégi jóidő gyak- 
ran csalóka. A február eleji szép, derült napokat még na- 
gyon nagy hidegek követhetik. Azt is beszélik, hogy ilyenkor 


" télutón a medve felébred hosszú álmából, és kinéz a bar- 


lang nyílásán. Ha a napsütésben meglátja az árnyékát, vissza- 
húzódik a barlangba, és tovább alszik. Mondják, ez azt je- 
lenti, hogy még sokáig tart a tél. De ha hideg és borús az 
idő, fürgén kimászik a mackó a szabadba, kint is marad, és 
hamarosan beköszönt a tavasz. 

Nemsokára elérkezik február eleje. Te is megnézheted, 
mit tesz a mackó. Lapozz, vágd el ezt a lapot a közepén, 
ahol az ollók mutatják, aztán vágd körül a fekete vonállal 
körülrajzolt nagy formát a medvével és a nappal együtt! 
Kérj meg egy felnőttet, hogy vágjon az előző oldalon három 
hasítékot a vastag, kék vonalak mentén! Ha megvan, húzo- 
ass a hasítékokban egy ceruzaszárat néhányszor föl-alá, 

ogy kisimuljon és táguljon a rés! Csúsztasd hátulról a kö- 
zépső hasítékba a medvét, a felsőbe a napot, az alsóba pe- 
dig külön az árnyékot ! Most azt jósolja a medve, hogy hosz- 
szú tél lesz, hiszen süt a nap és az árnyékát is láthatja. (Ha 
jó sötétre fested a medve túlsó oldalát és előre hajtod a fe- 
jét, rá is nézhet az árnyékára.) De ha azt várod tőle, hogy 
korai tavaszt jósoljon, akkor egyedül csak a medve kukucs- 
káljon ki a hasítékon, a napot és az árnyékot húzd vissza 
a kép mögé! 

Te is megfigyelheted az időjárást ezekben a napokban. 
De azértaz időjárásjelentést sem árt meghallgatni, a rádió- 
ban vagy a tévében, mert a mackó is tévedhet. ; . 


K.M, 

Lépések a hóban 


Próbáltad már, milyen remek érzés érintetlen, fe- 


hér hóra lépni? Olyan, mintha egy szép, tiszta papír- 


lapra rajzolnál. 

Rajzolj a hóra a lépéseiddel! 

Elkezdheted egy nagy csigával. Kívülről befelé in- 
dulj; a lépéseid ne érjenek össze, de azért jól látsszon 
a csigavonal! 

Amikor egyre kisebb körökben a középre értél, for- 
dulj meg és haladj visszafelé a lábnyomaidon! Az indu- 
lás helyére érve tegyél az első lábnyomod elé egy nagy 
hógolyót; hóember lesz majd belőle. De most indulj 
újra a csiga közepe felé, aztán vissza, és amikor ismét 

. a hógolyóhoz érsz, tegyél rá egy kisebb hógolyót! 
. Már feje is van a hóemberednek! A többi fordulókban 
. szemet, szájat, orrot is kapjon. Ha többen vagytok, 
. több csiga és több hóember is készülhet. 

Ha ketten játsszátok a játékot és kevés a hely, ket- 
ten is haladhattok egymással szemben ugyanazon a csi- 
gán. Ahol találkoztok, ügyesen térjetek ki egymás elöl. 
(Szabad a szomszédos lábnyomba is átlépni!) Két hó- 
ember is épülhet a csigaház bejáratánál. 

Úgy is játszhatjátok a játékot, hogy csak minden má- 
sodik lábnyomba szabad lépni. 

Ismét más változat, hogy két lábbal egyszerre kell 
az egyik nyomból a másikba ugrani. 

Akinek nem tetszik a csigás játék, más formákat is 
rajzolhat a lépéseivel. Próbálhat hullámvonalakkal ten- 
gert rajzolni, halakat, teknősbékát vagy bármit, ami 
eszébe jut. 

Sok havat és jó játékot! 

KARLÓCAINÉ KELEMEN MARIANNE 


Kincsesládánkból színes papírokat, 
régi ruhadarabokat válogattunk; jelme- 
zeket készítettünk. Ti milyen jelmezt 
szeretnétek viselni a farsangi bálon ? Ki- 
találtátok már? Ha nem, nézzétek meg 
ezt a kis bemutatót, hátha megtetszik 
valamelyik ötletünk. 


DARÁZS. Egy harisnyanadrág, egy csíkos trikó és 
egy pár csíkos zokni kell hozzá. A szárnyak nylon 
zacskók, nyílásuknál összehúztuk, aztán szalaggal 
megkötöttük őket. Az orr papírból készült. 


HALÁSZ. Bármilyen ruhát viselhet. Két karton- 
lapból készül a csónak, amely alul lyukas; bele le- 
het lépni. A kartonlapok végét összeragasztottuk 
és két szalaggal vállra akasztottuk. Krumplihálóban 
csillognak a papírhalak, de készülhetnek textilből 
is, ha abból több hulladék van kéznél. Az evező 
kartonpapírból készült, akár a csónak. 


HAMUPIPŐKE. Ha anyukatkölcsönad egy szok- 
nyát, az neked bizonyára a földig ér. Köténnyel a 
derekadra szoríthatod. A holland sapkát téglalap 


alakú anyagból varrtuk: félbehajtottuk, hátul össze- 
varrtuk, és a két szélét kifelé hajtottuk. A galam- 
bok pingponglabdából készültek. 


KENGURU. A ruhája bármilyen nadrág és tfikó 
lehet. A nadrágra zsebet varrtunk, és beleültettünk 
egy kartonból kivágott kenguru fiacskát. A nadrág- 
hoz erősítettük a farkat, a sapkára pedig füleket 
varrtunk. 


CSIGA. Bármilyen ruha lehet az öltözéke. A szarva 
és a háza kartonból készült. (Ha nincs elég hosszú 
kartonotok a házhoz, két részből is össze lehet ra- 
gasztani a csíkot.) Szalaggal kötöttük a nyakhoz jés 
a derékhoz. / 


KATICA. Ruhája pulóver és harisnyanadrág. A csáp 
papírból készült, a szárnyat piros filcből vágtuk ki, 
aztán papírból fekete pöttyöket ragasztottunk rá. 


GOMBA. A kalapja pöttyös anyagból szabott ko- 
rong. Kemény papírból kivágott karimára öltöget- 
tük körös-körül. A ruha lehet fodros, kész ruha. 
Ha nincs ilyen, elkészíthető fehér anyagból. 


KOCKÁS FÜLŰ NYŰL. Egy tréningruhára fe- 
hér szőrméből pamacsfarkat varrtunk. A fül belül 
kockás, kívül egyszínű textilből készül. A távcső: 
papírhenger. 

MADÁR ESZTER rajzai 


Valaki kopogtat a szőnyegóvoda ajta- 
ján. 
—Ki kopog? — kérdezik a gyerekek 


ÉN! MNYAÍJ1-C8y 


— Egy cica! — csodálkoznak az óvo- 


dások. 
MACSKA? ÉN?! 


KOKOKO...7A2 


— Kandúr! — Macska! — kiabálják. 

— Tyúkanyó! — Kotlós! — kuncog 
mindenki, mert sejtik már, hogy valaki 
meg akarja nevettetni őket. 


— Ez Péter! — Levente Péter! 

— Honnantudjátok, hogyén vagyok? 

— Megismerjük a hangodat! Gyere 
be játszani! 

— Jónapot kívánok! — toppan be 
vidáman a vendég. 


— Jónapot kívánok! — kacagnak rá 
a gyerekek. 
Péter elégedetten nézegeti a bará- 


tait. Ő 


— Örülök, hogy jókedvetek van — 
mondja, majd hirtelen Marcsihoz for- 
dul: 

— Jé, Marcsi ! Látom, hogy mire gon- 
doiszi vas 
— De szép! — sut- 
togják a gyerekek, 
mert egyszerre ők 
is látják. 


— És nézzétek Ferkót! 

— Mmmmmm... — nyalja a szája 
szélét az egész csoport. 

Egyszerre mindenki gondol valamit. 

Bálint gondolja a Dorka pedig a 
legfélelmetesebbet: legviccesebbet: 


— Én le is rajzolom, hogy mire gon- 
dolok — szól Péter. 


Minden kirándulásról megőrzök egy 
képet a fejemben. A sok képből azután 
lesz egy egész: 

— A kis szigetet ató közepén Jugo- 


szláviában láttam. A sárga tűzoltó repü- 
lőgépet Franciaországban. A harangyi- 
rágot a Gerecse-hegységben csodálom 
meg minden nyár elején. 

— A tábortüzet gyerekkoromban 
raktam, a Haramia-völgyben. A sátor 
meg a zászló a Magas-Tátrában állt a 
nemzetközi táborban. 

— Azöregtölgyfára azért emlékszem 
jól, mert egy egész kalap makkot po- 
tyogtatott a fejemre. 

— A nagy hegyeket Kárpátoknak 
-hívják, ezek voltak életem első hegy- 
óriásai. Romániában láttam őket. 

— És az a két gyerek, otta fa tövében, 
azok kicsodák? 


— Azt nem tudom, őket csak kita- 
láltam. 

— Hadd legyek én, meg a tesóm! 

— Jó, a tölgyfa alatt Gergő ül, meg 
a tesója. 


— Én is össze tudok rakni Így egy 
képet — szólal meg hirtelen Melinda. 

— Én olyat rajzolok, amin nevetni 
lehet — mondja komolyan Gábor. 

— Én is! —Én is olyat! — kontráz- 
nak a többiek. 

Érdekes vidám képek születnek ezen 
a délelőttön. 

Tudom, hogy sok érdekes kép van 
a te fejedben is. Küldj egyet Dörmögő- 
nek és Péter válaszol rá! 

A márciusi viszontlátásra: 


gané sík 


GYÁRFÁS ENDRE: 


Szánkázásban, síelésben 
elfáradt a három gyerek. 
Akkora lett az étvágyuk: 
bekapnának földet, eget. 
Nincs valami könnyebb falat? 
Kamra mélyén talán akad. 


— Van húsz üveg baracklekvár 


— mondja Dörmi anyó. — Gyertek tő 


Itt az egyik; ebből néhány 
palacsintát megtölthettek. 

) Bori keveréket készít, 
üi (tej, só, cukor, tojás és liszt), 
löttyintgeti forró zsírba: 


hadd süljön a palacsinta! 
Felhajítva forgatja meg, 
ahogy tanította anyja. 
Berci közben üveget bont, 
és a lekvárt kóstolgatja. 
— Tölteléknek is maradjon! 
— inti Marci torkos öccsét. 
Hamarosan nekilátnak, 

hogy a palacsintát töltsék. 
Asztal terül, tányér kerül... 
Falatoznak töretlenül. 
Mire mindent eltüntetnek, 
nagy étvágyuk elszenderül. 

Ezt az oldalt te színezd ki! 

Marci kinéz az udvarra: 

cinke röppen jobbra-balra, 
apró rovart, férget kutat, 

s nem talált mást, csupán havat. 

— De hisz ez a madár éhes! 

— fordul Marci ejüljllés 4 

— Bocsszavamra, megis hívnám, 
ha lenne még palacsintám. 

— Télidőben — így szól Borka 

— mást kíván a cinke gyomra. 
Várj csak, madár, mindjárt adok 
szalonnabőrt, kendermagot ! 

— A bőrkét, ha maggal töltjük 
— mondja Berci s szeme nevet —, 
kész a cinkepalacsinta. 

Jó étvágyat, madársereg! 


NOSZOV: 


Nem vagyok otthoni j 


A gyerekek az udvaron játszot- 
tak. Miska valamiért megharagu- 
dott a kis Gyuszira, és fellökte. 
Gyuszi sírása felverte az egész há- 
zat. A gyerekek kergetni kezd- 
ték a huncut kisfiút. Miska haza- 
szaladt, bebújt az ágy alá, és meg- 
kérte a kishúgát, Verát, mondja 
azt, hogy nincs otthon. 

A gyerekek dörömböltek, de 
Vera nem nyitott ajtót, csak kia- 
bált: 

— Nincs itthon a Miska! 

— Láttuk, hogy hazaszaladt! — 
kiáltották a gyerekek. 

— De megint elment — felel- 
te a lány! 

— Egész idő alatt itt álltunk 
az ajtóban, vigyáztunk, nehogy 
megszökjön. Hogy tudott volna 
elmenni? — kérdezték a gyere- 
kek. 

Miska kidugta a fejét az ágy 
alól, és úgy kiabálta ki a választ: 

— Hátha én az ablakon keresz- 
tül szöktem ki az utcára! 


Fordította : NIKODÉMUSZ ELLI 

Sokszor kísérik a szerkesztő- 
ségbe érkező gyermekrajzokat 
a szülők, nagyszülők, pedagó- 
gusok levelei. Örülünk a biza- 
lomnak, annak, hogy sok neve- 
lési kérdéssel fordulnak hoz- 
zánk. Ezen a helyen többször 
is szó lesz ezekről a kérdések- 
ről. Kérjük, osszák meg velünk 
tapasztalataikat, írják meg véle- 
ményüket, javaslataikat! 


SZOPJA AZ UJJÁT . . . 


Hétköznap délután. Öt év kö- 
rüli kislány teng-leng a szobában. 
Alig néhány perce érkezett haza 
édesanyjával az óvodából, és most 
buzgón szopja az ujját. Hol a he- 
verőre dől, hol a karosszékre tá- 
maszkodik, tekintetével a felnőt- 
teket követi, és egy percre sem 
hagyja abba az ujjszopást. 

A felnőttek elmaradhatatlan 
esti szertartásaikat végzik. El- 
rakják az élelmiszereket, ame- 
lyeket hazatérőben vásároltak, 
eltüntetik a reggeli sietségben 
elölhagyott holmikat, beindítják 
a mosógépet, amely jó néhány 
adag ruhát kimoshat a lefekvé- 
sig, elkészítik a vacsorát, meg- 
kérdik a nagymamától, hogy van; 


a végtelenségig sorolhatnánk 
még . . . 

Közben egy pillantás a kis- 
lányra. — Hát már sohasem 
hagyja abba az ujjszopást?! És 
egy perccel a türelmetlen moz- 
dulat után, amellyel az anyja 
kiemeli a kislány szájából a rán- 
cosra szívott hüvelykujjat, már 
ismét szopja, mohóbban, mint 
addig. 


F. GYŐRFFY ANNA rajza 


Az ujjszopás a kisgyerek ,,vi- 
gasza". A tevékeny, jókedélyű 
gyerek nem, vagy csak ritkán 
szopja az ujját, mert mással van 
elfoglalva. 

A kellemetlen élmények, 
amelyekért egy kisgyerek ujj- 
szopással  kárpótólja magát, 
adódhatnak a családi környe- 
zetből, de származhatnak vala- 
milyen más közösségből, eset- 
leg rossz testi közérzetből is 
(betegség, álmosság). Ha az 
utóbbiak nem állnak fenn, ér- 
demes a lelki okot felkutatni. 
Egy nyomasztó testvérkapcso- 
lat, egy erőszakos óvodai társ; 
rendezetlen viszony valamelyik 
felnőtt családtaggal vagy más 
felnőttel, előidézheti a kisgye- 
rek kedvetlenségét, visszahú- 
zódását, látszólagos unalmát. 

Ezért nem célszerű a kisgye- 
reket az ujjszopásról lebeszélni, 
inkább kellemes, érdekes elfog- 
laltsággal ajánlatos az ujjszopást 
kiváltani. . A Dörmögő szám- 
talan lehetőséget kínál erre. 
Persze mind a meséléshez, mind 
a havas játékokhoz vagy a mel- 
léklet kivágásához a felnőtt se- 
gítségére, idejére van szükség. 


De addig is, amíg időt találunk, 
helyezzük kilátásba a közös já- 
tékot, és még mielőtt saját elfog- 
laltságainkhoz hozzákezdenénk, 
adjunk a kisgyereknek alkalmat 
önálló, értelmes tevékenységre! 
Megbeszélhetjük vele például, 
hogy megteríti az asztalt a va- 
csorához, megöntözi a növé- 
nyeket vagy kiszínezi Dörmö- 
gőék kalandjainak fekete-fehér 
illusztrációját. Esetleg vonjuk 
be a munkánkba, ha mód van rá. 

Idézzük fel egy kicsit saját 
gyermekkorunkat és akkor rá- 
jövünk: az ujját szopó kisgye- 
rek olyasfélét érezhet, mint 
amit Ingrid Sjöstrand fejez ki 
DÉLUTÁN NÉHA című versé- 
ben. 


Délután néha a háztető 
velünk szemben 
olyan furcsa színű lesz. 
Süt a nap 
és az ég se kékebb, mint máskor, 
de a tető nem vörös, 
nem barna, 
nem is lila, 
hanem messzeség-színű. 
Ki kellene repülni az ablakon. 
Át, oda, messze. 
K.M. 


Dörmögő Dömötör, a Magyar Úttöőrők Szövetségének gyermeklapja. me 


Megjelenik havonta. Főszerkesztő: Záhonyi Ede. Kiadja az Ifjúsági Lap- see 
és Könyvkiadó V, Felelős kiadó; dr, Petrus György, Szerkesztőség; 


EMLÉKEZTETŐ 
szülőknek, nagyszülőknek 
Folyóiratunk — oldalszá- 
mozásának alapszíne (a 
dominóké) mindig azt 
mutatja, hogy milyen 
korú gyermekeknek 
ajánljuk írásainkat. 


O Piros alapszín: 3—4 éve- 


seknek; 


8 kék alapszín: 5—6 éve- 


seknek; 


O sárga alapszín: első osz- 


tályosoknak; 


O fehér alap: mindenkinek. 


A szerkesztőség 
belső munkatársai: 


olvasószerkesztő: Kun Magda, 
képszerkesztő: Kovács Endre, 
levelező: Madár Eszter. 

